Bulgogi

Bulgogi (; ) adalah hidangan Korea yang biasanya terdiri daripada perapan daging lembu yang bakar.

 Etimologi 
Perkataan bulgogi secara harfiahnya bermaksud daging api di Korea, dan berasal dari dialek Pyongan. Ia merujuk kepada daging diperap, (biasanya daging lembu ), dimasak menggunakan teknik memanggang tradisional seperti kekisi besi atau kubah serabi berlubang yang terletak di atas perapian, tidak seperti menggoreng atau merebus. Istilah ini juga digunakan untuk variasi seperti dak bulgogi (yang dibuat dengan ayam) atau dwaeji bulgogi (dengan daging babi), bergantung pada jenis daging dan perasa yang digunakan. Bulgogi at The National Institute of the Korean Language Dictionary

 Sejarah 
Bulgogi dipercayai berasal dari Goguryeo, apabila pada asalnya dikenali sebagai maekjeok (맥적), dengan daging lembu yang dipanggang dengan pencucuk.The origin of bulgogi, official site of the Ministry of Culture, Sports and Tourism, South Korea. Bulgogi at Encyclopedia of Korean Culture Ia dipanggil neobiani (너비아니), yang bermaksud daging "nipis yang ditebar", Bulgogi at Doosan Encyclopedia ketika Dinasti Joseon dan secara tradisinya disediakan khusus untuk orang kaya dan golongan bangsawan.  

 Penyediaan dan penghidangan 
Bulgogi diperbuat daripada kepingan nipis daging batang pinang atau lain-lain potongan daging lembu yang utama.Bulgogi, Korean Spirit and Culture Project Sebelum dimasak, daging diperap untuk meningkatkan rasa dan kelembutan dengan campuran kicap, gula, minyak bijan, bawang putih, lada, dan bahan-bahan lain seperti daun bawang, halia, bawang atau cendawan, terutamanya cendawan butang putih atau matsutake. Pir puri dan bawang sering digunakan sebagai pelembut daging. Kadang-kadang, mi selofan ditambah ke dalam hidangan dan berbeza mengikut rantau dan resipi tertentu.  Bulgogi at Doosan Encyclopedia Bulgogi at Encyclopedia of Korean Culture

Bulgogi secara tradisional dipanggang, tetapi masakan atas kuali telah menjadi popular. Seluruh bawang putih, hirisan bawang dan cincangan lada hijau turut sering dipanggang atau digoreng dengan daging tersebut. Hidangan ini kadang-kadang dihidangkan dengan salad atau sayuran berdaun, yang digunakan untuk membalut sepotong daging yang dimasak, sering dimakan bersama-sama dengan calitan ssamjang, atau hidangan sampingan yang lain, dan kemudian dimakan bersama-sama. Bulgogi, Hanwoo Board

 Dalam budaya popular 
Bulgogi disajikan di restoran barbeku di Korea, dan terdapat hamburger berperisa bulgogi dijual di banyak restoran makanan segera di Korea Selatan. Patti hamburger diperap dalam sos bulgogi dan dihidang dengan salad, tomato, bawang, dan keju. Rasanya menyerupai burger teriyaki. Bulgogi burger , Sports Seoul, 2009-06-21. Retrieved 2010-06-27. Bulgogi burger, Asia Today, 2009-09-11. Retrieved 2010-06-27. Upgrade burgers , Hankook Ilbo, 2010-06-17.Retrieved 2010-06-27.

 Lihat juga 

 Barbeku Korea
 Kalbi
 Masakan Korea
 Masakan diraja Korea
 Bibimbab

 Rujukan 




 Pautan luar 

 Popular Korean Food | Bulgogi | Grilled Marinated Beef | 불고기
  Bulgogi, Korean Cultural Center Los Angeles
 Traditional Bulgogi Recipe , Korean-Cooking.com
 Bulgogi Recipe using ingredients from a Western supermarket , Konglish Kitchen

Kategori:Masakan Korea
Kategori:Barbeku
Kategori:Masakan kebangsaan